Tehotenstvo: voľnejšie väzivá
Pri tehotenstve sa neustále mení vaše držanie tela. Rozťahovanie lona vytvára tlak na panvové žily a svaly a hormóny uvoľňujú väzivá. Problémy s kĺbmi spojené s tehotenstvom môžu byť potlačené cieleným cvičením (tehotenské cviky) a s pomocou fyzioterapeuta. Najčastejšie symptómy problémov so svalmi a kosťami sú bolesti krížov, chrbta a krku. Tieto bolesti sú najčastejšie spôsobené nesprávnym držaním tela a preťažením svalov. Pred použitím analgetickým krémov alebo tabliet sa vždy poraďte so svojim lekárom. Ak potrebujete ochrániť svoje chrupavky v prípade osteoartritídy, začnite liečbu až po tom, ako skončíte s kojením.
Matky s malými deťmi: najčastejšie pociťovaná je bolesť krížov, riziko erózie chrupaviek
Po narodení dieťaťa musia mamičky vykonávať úlohy, ktoré vedú k veľkej fyzickej záťaži. Veľa krát denne musia zdvihnúť dieťa, musia sa skláňať pri každom prebaľovaní, kúpaní alebo kojení svojho dieťaťa. Mamičky tiež musia dvíhať ťažké kočíky a detské sedačky. Tieto aktivity vedú k značnému namáhaniu ich kĺbov a môžu viesť už v mladom veku k osteoartritíde. Osteoartritída nie je iba prirodzeným dôsledkom starnutia chrupaviek, ide o znižovanie kvantity a kvality kĺbových chrupaviek. Aj napriek tomu, že v istom štádiu sa stane poškodenie chrupaviek nezvratným, proces môže byť spomalený, alebo na čas zastavený.
-
Neustále užívanie liekov od bolesti nie je riešenie! Produkty na ochranu chrupaviek, ktoré pomáhajú na problémy s kĺbmi, sú dostupné v lekárňach bez predpisu, sú ale riešením iba v prípade, ak už matka prestala kojiť.
-
Nikdy sa do postieľky nezohýbajte príliš nízko. Pokiaľ to dovoľuje rast dieťaťa, matrac by mal byť umiestnený vysoko.
-
Stolíky na prebaľovanie by mali mať dostatočnú výšku, takže sa k nim nemusíte skláňať.
-
Naučte sa správnym technikám zdvíhania: používajte na dvíhanie svaly nôh namiesto krížov a dvíhajte s vystretým chrbtom.
-
Držanie dieťaťa blízko k telu zníži záťaž na vašu chrbticu.